Sekolah Menengah Kebangsaan Agama Matang 2

**Sekolah Menengah Kebangsaan Agama Matang 2** atau nama terkenalnya **SAMAKu**, merupakan sebuah sekolah menengah kebangsaan agama yang terletak di KM24 Jalan Matang.

Sekolah ini memberi penempatan bagi pelajar tingkatan 1 hingga tingkatan 5 yang mempunyai 4 buah kelas bagi setiap tingkatan. Terdapat kelas **Amanah** bagi program **DLP** untuk tingkatan 1 hingga 3 manakala bagi tingkatan 4 hingga 5 kelas ini khusus untuk yang mengambil aliran **sains tulen**. Kelas **Bijak**, **Cerdik** dan **Dinamik** pula bagi tingkatan 1 hingga 3 hanya aliran biasa tetapi bagi tingkatan 4 hingga 5, kelas **Bijak** mengambil subjek tambahan **Ekonomi**, kelas **Cerdik** mengambil subjek tambahan **Perniagaan** manakala kelas **Dinamik** tiada penambahan subjek.

Bagi pelajar tingkatan 4 dan 5, terdapat 2 subjek tambahan bagi semua kelas iaitu **Pendidikan Al-Quran dan As-Sunnah** serta **Pendidikan Syariah Islamiah**.**2025**

## Sejarah

SMK Agama Matang 2 ditubuhkan pada tahun 1985 dengan nama **SMK Agama Gedong** berdasarkan lokasinya di daerah Gedong, Simunjan. Sekolah ini ditubuhkan atas idea dan usaha Timbalan Menteri Pendidikan pada masa itu, Tuan Haji Bujang bin Haji Ulis. SMKA Matang 2 ketika penubuhannya menumpang di Sekolah Menengah Kebangsaan Gedong. Pengetua pertama sekolah ini ialah Encik Wan Mohd Madehi bin Wan Ali, manakala Penolong Kanan pula ialah Ustaz Bujang Kassim bin Haji Magu. Pada peringkat awal penubuhan, hanya terdapat 6 orang tenaga pengajar tidak termasuk Pengetua dan Penolong Kanan serta dibantu oleh seorang kerani, 4 orang pekerja am dan seorang pembantu pejabat. Enrolmen murid pada ketika itu hanya 60 orang sahaja, kemudian meningkat menjadi 90 orang.

Memang adat menumpang, fizikal dan prasarana sekolah pada ketika penubuhannya amatlah daif. Prasarana pendidikan yang mewakili SMKA Matang 2 pada ketika itu hanyalah terdiri daripada 3 buah bilik kelas, sebuah makmal dan sebuah bilik lagi digunakan sebagai pejabat Pengetua dan kerani sekolah. Setelah lebih kurang setahun menumpang di SMK Gedong, SMKA Matang 2 telah dipindahkan secara menumpang kali kedua di Sekolah Menengah Kebangsaan Agama Sheikh Hj Othman Abd Wahab (SMKA SHOAW) yang juga merupakan SMKA pertama di Sarawak. Ketika menumpang di sinilah, nama SMKA Matang No. 2 diguna pakai disebabkan SMKA SHOAW sebelum bertukar nama pada 29 Mei 1978 menggunakan nama **Sekolah Menengah Kerajaan Matang**. Hal ini kerana, untuk mengelakkan kekeliruan yang sering berlaku dalam kalangan masyarakat pada ketika itu.

Memandangkan hidup menumpang di tempat orang menimbulkan pelbagai kerenah dan mehnah, pada tanggal 20 Julai 1992, Pengetua SMKA Matang 2 pada ketika itu, Encik Ahmad bin Sabu telah membuat keputusan untuk berpindah ke tapaknya sendiri di KM24, Jalan Matang yang berkeluasan 43 ekar bersebelahan institusi pengajian tinggi awam, iaitu Politeknik Kuching Sarawak. Setelah berpindah ke "rumah baru" yang nyaman dan tenang di lembah Gunung Serapi, nama SMKA Matang 2 (berdasarkan nama terdaftar) telah diguna pakai walaupun nama SMKA Matang No. 2 tertera pada logo rasminya. Walau bagaimanapun, logo rasmi sekolah telah mengalami tiga kali perubahan. Ketika Ustaz Haji Deraman bin Abdullah (Pengetua ke-4) menerajui SMKA Matang, beliau telah 'menghilangkan' No. 2 dan menggunakan nama SMKA Matang sahaja kerana bagi beliau biarlah hanya ada sebuah sahaja SMKA Matang dan jangan sentiasa menduduki tempat kedua sampai bila-bila.

Walau bagaimanapun, Ustazah Seraya binti Sulaiman (Pengetua ke-9) telah mengembalikan nombor 2 ketika menerajui SMKA Matang kerana berdasarkan nama sepatutnya yang terdaftar ketika penubuhannya. Cikgu Abdul Rahim bin Hj. Abol telah dipertanggungjawabkan untuk menambahbaikkan nama pada logo sekolah dengan nama SMKA Matang 2. Walaupun demikian, apapun nama yang digunakan tetap masih merujuk kepada entiti pendidikan agama kedua tertua yang tempat "tumpah darahnya" di daerah Gedong, Simunjan selain peranannya sebagai SMKA tetap menyerlah dalam membentuk modal insan di Bumi Kenyalang. 

Seramai 11 orang pengetua telah menerajui SMKA Matang 2. Mereka ialah :

# Encik Wan Mohd Madehi bin Wan Ali
# Encik Ahmad bin Sabu
# Tuan Haji Anuar bin Hj. Daud
# Ustaz Haji Deraman bin Abdullah
# Ustaz Haji Alias bin Karim
# Ustazah Lailawati binti Ahmad
# Ustaz Haji Roslan bin Abu Hassan (sekarang menjadi Timbalan Pengarah BPI, KPM)
# Ustaz Roslan bin Mohd Saini
# Ustazah Seraya binti Sulaiman
# Ustazah Siti Zulaiha binti Hj. Ibrahim
# Ustaz Rusli bin Che Mood
# Ustaz Yazid Bin Ghazali

Pada 14 Jun 2006, lagu "Kau Di Puncak Gemilang" telah dijadikan lagu rasmi sekolah oleh Pengetua yang keenam iaitu Ustazah Lailawati binti Ahmad. Lirik lagu telah ditulis oleh Khairul Rahman bin Morshidi (murid SMKA Matang) dan lagu digubah oleh Encik Latif bin Poli iaitu seorang pensyarah di Maktab Perguruan Tun Abdul Razak (sekarang ini dikenali sebagai Institut Pendidikan Guru Kampus Tun Abdul Razak).

Pada 2009, Sekolah Menengah Kebangsaan Agama Matang 2 memiliki 228 pelajar lelaki dan 367 pelajar perempuan, menjadikan jumlah keseluruhan murid seramai 595 orang. Ia mempunyai seramai 50 orang guru.

Setakat 2021, sekolah ini masih beroperasi dengan satu sesi persekolahan dari Tingkatan 1 hingga Tingkatan 5 dengan bilangan guru seramai 45 orang, manakala bilangan Anggota Kumpulan Pelaksana (AKP) pula seramai 20 orang. Sementara itu bilangan pelajar pula seramai 557 orang yang semuanya menghuni asrama. Pengetua yang menerajui SMKA Matang 2 ketika itu ialah Ustaz Rusli bin Che Mood, mantan Pengetua Sekolah Menengah Kebangsaan Sungai Paoh, Sarikei.

## Pencapaian

## Alamat
:**Sekolah Menengah Kebangsaan Agama Matang 2**
:**Km24 Jalan Matang**
:**93050, Kuching**
:**Sarawak, Malaysia**
:**Telefon :  6082845018**
:**Faks      : 6082845029**

## Pautan luar
*http://gemilangsamaku.blogspot.my